Creta

Creta (ab latino Crēta) es le plus grande insula de Grecia e le quinte major insula del Mediterraneo, habente 8'336 km². Su nomine es in lingua grec Κρήτη (Kríti), e in turco Girit. Inter su citates famose son Cnossos (centro del civilisation minoan que floreva sur le insula), Chania, e Heracleon (le capital actual). In medievo le insula esseva cognoscite como Candia, sequente un nomine alternative del urbe de Heracleon.

In mythologia grec, Creta es considerate esser sacrate a Zeus, qui adolesceva la. Minos e su regina Pasiphae, le chef homeric Idomeneo, e le judice Rhadamantho son creteses mythic celebre.

Categoria:Geographia de Grecia